Δημόσια Κεντρική Βιβλιοθήκη Βέροιας

Γνώρισε τα Αμερικανικά Αθλήματα! Δημιούργησε το δικό σου Game Story!
2026-04-15 17:30 - 19:30 (Europe/Athens)
Αν είσαι μαθητής 10-17 ετών, μη χάσεις την ευκαιρία να συμμετέχεις σε ένα διαδραστικό εργαστήριο παραγωγής αθλητικού περιεχομένου όπου ο αγώνας γίνεται έμπνευση και εσύ ο δημιουργός!
Με την καθοδήγηση του δημοσιογράφου (data journalist) Δημήτρη Ελαφρόπουλου, οι συμμετέχοντες θα έρθουν σε επαφή και θα μάθουν για τα Αμερικανικά αθλήματα (όπως το flag football, το baseball, το lacrosse, κ.ά.), θα εξοικειωθούν στην παραγωγή δημοσιογραφικού περιεχομένου με την αξιοποίηση δεδομένων και θα δημιουργήσουν το δικό τους αθλητικό περιεχόμενο. Η δράση υλοποιείται με την υποστήριξη της Πρεσβείας των Η.Π.Α. στην Αθήνα στο πλαίσιο των εορτασμών για την 250η Επέτειο της Αμερικανικής Ανεξαρτησίας και θα πραγματοποιηθεί στη Δημόσια Κεντρική Βιβλιοθήκη της Βέροιας.
Τετάρτη 15 Απριλίου 2026 | 17:30 – 19:30
Για παιδιά και νέους 10 – 17 ετών
Πληροφορίες : contact@athenscomicslibrary.gr
Φόρμα συμμετοχής : https://forms.office.com/e/4upqSFvLRq?origin=lprLink

"Το τρένο θα έχει καθυστέρηση…. Ένα όνειρο σαν τη ζωή" θεατρικό δρώμενο στη Δημόσια Κεντρική Βιβλιοθήκη της Βέροιας
2026-04-08 18:30 - 19:30
Η “Κυριώτισσας Ουτοπία”, παρουσιάζει τη Μ. Τετάρτη 8 Απριλίου και ώρα 18.30,
στη Δημόσια Κεντρική Βιβλιοθήκη Βέροιας, το θεατρικό δρώμενο με τίτλο:
“Το τρένο θα έχει καθυστέρηση…. Ένα όνειρο σαν τη ζωή”
Μια εργαζόμενη νεαρή γυναίκα, φθάνει αγχωμένη στον σιδηροδρομικό σταθμό…
Θέλει να περάσει το Σαββατοκύριακο, μετά από καιρό, με τους δικούς της …
Περιμένοντας το τρένο που έχει καθυστέρηση, διαδραματίζονται διάφορα γεγονότα, στα οποία εμπλέκονται κι άλλοι ταξιδιώτες, εικόνες, ήχοι, συναισθήματα, ιδέες, συνθήματα, συμβολισμοί, προβληματισμοί.
Η νέα γυναίκα απλώνει τα κομμάτια του παζλ, και μας συμπαρασύρει στον δικό της κόσμο, που όμως είναι και δικός μας.
Μέσα από τη διαρκή ανταλλαγή απόψεων και ιδεών και με την υποστηρικτική διάθεση όλης της ομάδας, στήθηκε το θεατρικό δρώμενο, αφορμή του οποίου υπήρξε το συγκλονιστικό γεγονός στα Τέμπη το 2023, που ακόμη θλίβει και εξοργίζει, ένα “τραύμα” που δεν κλείνει και σημάδεψε την κοινωνική συνείδηση…
Ερμηνεύουν με σειρά εμφάνισης:

Γιώτα Σαββαΐδου
Γιάννης Σαββαΐδης
Ειρήνη Κωστοπούλου
Ασικίδου Τασούλα
Αγγέλογλου Γιάννης
Βίκυ Κατάκη
Όλγα Αβραμίδου
Μαίρη Τσίγκα
Ελένη Μούμογλου
Χρύσα Σαββαΐδου

Κείμενο – Σκηνοθεσία: Ειρήνη Κωστοπούλου
“Το τρένο θα έχει καθυστέρηση…. Ένα όνειρο σαν τη ζωή”
8 Απριλίου, 18.30, Μ. Τετάρτη, Δημόσια Κεντρική Βιβλιοθήκη Βέροιας

Το φως που ταξιδεύει (2η ομάδα)
2026-04-08 12:00 - 13:00
Μέσα στο σκοτάδι της νύχτας ένα μικρό φως ανάβει και ταξιδεύει από χέρι σε χέρι.
Μια φλόγα που μεγαλώνει και φωτίζει τις καρδιές μας.
Για παιδιά 6-11 ετών. Με προεγγραφή. Στα Μαγικά Κουτιά.

Το φως που ταξιδεύει (1η ομάδα)
2026-04-08 10:30 - 11:30
Μέσα στο σκοτάδι της νύχτας ένα μικρό φως ανάβει και ταξιδεύει από χέρι σε χέρι.
Μια φλόγα που μεγαλώνει και φωτίζει τις καρδιές μας.
Για παιδιά 7-11 ετών. Με προεγγραφή. Στα Μαγικά Κουτιά.

Ο κήπος που στόλισε τη Μεγάλη Νύχτα (2η ομάδα)
2026-04-07 12:00 - 13:00
Λουλούδια μικρά και μεγάλα ενώνονται για να στολίσουν τη νύχτα με χρώμα.
Ένας κήπος που ανθίζει για να υποδεχτεί την πιο φωτεινή στιγμή.
Για παιδιά 6-11 ετών. Με προεγγραφή. Στα Μαγικά Κουτιά.

Ο κήπος που στόλισε τη Μεγάλη Νύχτα (1η ομάδα)
2026-04-07 10:30 - 11:30
Λουλούδια μικρά και μεγάλα ενώνονται για να στολίσουν τη νύχτα με χρώμα.
Ένας κήπος που ανθίζει για να υποδεχτεί την πιο φωτεινή στιγμή.
Για παιδιά 7-11 ετών. Με προεγγραφή. Στα Μαγικά Κουτιά.

Η πλεξούδα της παράδοσης (2η ομάδα)
2026-04-06 12:00 - 13:00
Μια πλεξούδα που … μπλέκεται σιγά σιγά στα χέρια των παιδιών και ενώνει την παράδοση με τη χαρά της δημιουργίας.
Για παιδιά 6-11 ετών. Με προεγγραφή. Στα Μαγικά Κουτιά.

Η πλεξούδα της παράδοσης (1η ομάδα)
2026-04-06 10:30 - 11:30
Μια πλεξούδα που … μπλέκεται σιγά σιγά στα χέρια των παιδιών και ενώνει την παράδοση με τη χαρά της δημιουργίας.
Για παιδιά 7-11 ετών. Με προεγγραφή. Στα Μαγικά Κουτιά.

Το ζυμάρι που έγινε τραγούδι (2η ομάδα)
2026-04-04 12:00 - 13:00
Μια χούφτα αλεύρι, λίγο νερό και δυο ζεστά χέρια αρκούν για να γεννηθεί ένα τραγούδι.
Ένα ζυμάρι που φουσκώνει σιγά σιγά και μοσχοβολά άνοιξη και παράδοση.
Για παιδιά 7-11 ετών. Με προεγγραφή. Στα Μαγικά Κουτιά.

Το ζυμάρι που έγινε τραγούδι (1η ομάδα)
2026-04-04 10:30 - 11:30

Μια Εβδομάδα διαφορετική.
2026-03-30 18:30 - 19:30
Κάθε μέρα κρύβει μια μικρή ιστορία…
Ένα ταξίδι συμβόλων που οδηγεί στο βαθύτερο νόημα των ημερών.
Για παιδιά 7-11 ετών. Με προεγγραφή. Στα Μαγικά Κουτιά.

Η Νέα Ηλώνη Το Αργυροπούλι στις φλόγες. Μαρτυρία του Θανάση Κουτίνα. Εμφύλιος, Κατοχή, Στρατιωτική Θητεία (Νιάλα 1947- Γράμμος 1948)
2026-03-30 18:00 - 19:30
ΔΕΛΤΙΟ ΤΥΠΟΥ

Ο Σύνδεσμος Φιλολόγων Ημαθίας, η Δημόσια Κεντρική Βιβλιοθήκη Βέροιας
και οι Εκδόσεις Ταξιδευτής σας προσκαλούν στην παρουσίαση του βιβλίου,
Η Νέα Ηλώνη Το Αργυροπούλι στις φλόγες. Μαρτυρία του Θανάση Κουτίνα.
Εμφύλιος, Κατοχή, Στρατιωτική Θητεία (Νιάλα 1947- Γράμμος 1948)
Εισαγωγή, Επιστημονική επιμέλεια και σχολιασμός: Χρήστος Σκούπρας
Θα σταματήσουμε κάποτε να μιλάμε για τα τραύματα του Εμφυλίου ή γεγονότα όπως οι φωτογραφίες για τις εκτελέσεις των 200 Ελλήνων κομμουνιστών στην Καισαριανή θα προκαλούν το παρόν μας και θα ανακινούν πάλι τη συζήτηση για τη συγκεκριμένη περίοδο; Με ποιον τρόπο τα τεκμήρια, η μνήμη, η διαμεσολαβημένη μνήμη ή η λήθη καθορίζουν τις αναπαραστάσεις και τις σχέσεις που αναπτύσσουμε με την Κατοχή και τον Εμφύλιο;
Η μαρτυρία του Θανάση Κουτίνα, γραμμένη κατά τη δεκαετία του 1980, αποτελεί μια αποκαλυπτική εκδοχή καταγραφής των σημαντικότερων τραγικών γεγονότων της Κατοχής και του Εμφυλίου που κλόνισαν συθέμελα τις κοινωνικές σχέσεις των κατοίκων του Αργυροπουλίου και άλλων χωριών του Κάτω Ολύμπου. Η έκδοσή της δεν οφείλεται μόνο στις αφηγηματικές αρετές της αλλά και στον τρόπο που αναπαριστά το κλίμα της περιόδου, αποδίδοντας ευθύνες στις αντίπαλες παρατάξεις που συγκροτήθηκαν. Η μαρτυρία, φιλτραρισμένη από την οπτική των εθνικοφρόνων, καταγράφει με ενάργεια την κυριαρχία του ΕΑΜ–ΕΛΑΣ τον τελευταίο χρόνο της Κατοχής στο Αργυροπούλι Τυρνάβου και εξιστορεί τα τραγικά γεγονότα 1944-1946 που συνέβησαν στο χωριό. Το νήμα της μαρτυρίας που ξετυλίγει τις εμπειρίες του κατά τη διάρκεια της στρατιωτικής του θητείας στον Εθνικό Στρατό, μας βοηθούν να κατανοήσουμε για ποιο λόγο τα γεγονότα στη Νιάλα Αγράφων τον Απρίλιο του 1947 και στον Γράμμο τον Αύγουστο του 1948 αποκτούν ιδιαίτερο συμβολικό νόημα για την πρόσληψη της αδελφοκτόνας σύγκρουσης.
Δευτέρα 30 Μαρτίου 2026. ΄Ωρα: 6.00 μμ.
στην αίθουσα Εκδηλώσεων της Δημόσιας Κεντρικής Βιβλιοθήκης Βέροιας
( Έλλης 8, 2ος όροφος, Τ. 2331024494)
Για το βιβλίο θα μιλήσουν: η Δέσποινα Καρυπίδου, Φιλόλογος, πρόεδρος του Συνδέσμου Φιλολόγων Ημαθίας, ο Γιώργος Κόκκινος, Ιστορικός, καθηγητής στο ΠΤΔΕ του Πανεπιστημίου Αιγαίου και ο Χρήστος Σκούπρας, Φιλόλογος ερευνητής.
Βιογραφικό Θανάση Κουτίνα: Γεννήθηκε στο Αργυροπούλι Τυρνάβου (1924-1991). Τέλειωσε την Τετάρτη Δημοτικού αλλά παρόλο που ήταν άριστος μαθητής δεν συνέχισε τη φοίτηση στο Γυμνάσιο Τσαριτσάνης. Υπηρέτησε για τρία χρόνια στον Εθνικό Στρατό (Μάιος 1946- Δεκέμβριος 1949). Εξελέγη κοινοτικός σύμβουλος το 1954 αναλαμβάνοντας διάφορες πολιτιστικές πρωτοβουλίες. Το 1964 και για μια δεκαετία περίπου ασχολείται με την προβολή κινηματογραφικών ταινιών στο Αργυροπούλι και σε χωριά του Τυρνάβου και της Λάρισας. Ήταν ιδρυτικό μέλος του Συλλόγου Ψαράδων Αργυροπουλίου «Αγία Ανάληψη».
Βιογραφικό Χρήστου Σκούπρα:
Ο Χρήστος Σκούπρας γεννήθηκε στο Αργυροπούλι της Λάρισας. Σπούδασε στη Φιλοσοφική Σχολή του ΕΚΠΑ. Υπηρέτησε ως φιλόλογος σε σχολεία της Λάρισας, Θεσσαλονίκης, Καβάλας, Ημαθίας και στο Αβερώφειο Γυμνάσιο-Λύκειο Αλεξάνδρειας της Αιγύπτου. Είναι κάτοχος διδακτορικού και μεταπτυχιακού διπλώματος του Παιδαγωγικού Τμήματος του Πανεπιστημίου Δυτικής Μακεδονίας. Παρακολούθησε, επίσης, το μεταπτυχιακό πρόγραμμα ειδίκευσης στην Ελληνιστική Ιστορία και Αρχαιολογία της Bibliotheca Alexandrina και του Πανεπιστημίου Αλεξάνδρειας της Αιγύπτου (2011 -2012).
Έχει γράψει δύο βιβλία για την Τοπική Ιστορία της Ημαθίας:
Όψεις και Τομές της Ιστορίας της Βέροιας 1924-1974,
Ή ΣΥΝ(+)είδηση”, Βέροια 2008
Κατοχή, Εαμική Εξουσία, Εμφύλιος στην Ημαθία, Ε.Μ.Ι.Π.Η. Βέροια 2016.

Μια Εβδομάδα διαφορετική
2026-03-30 17:00 - 18:00
Κάθε μέρα κρύβει μια μικρή ιστορία…
Ένα ταξίδι συμβόλων που οδηγεί στο βαθύτερο νόημα των ημερών.
Για παιδιά 5 – 6 ετών. Με προεγγραφή. Στα Μαγικά Κουτιά.

'Όταν τα λόγια δυσκολεύονται να βγουν" ημερίδα για γονείς στη Δημόσια Κεντρική Βιβλιοθήκη της Βέροιας
2026-03-28 11:30 - 13:00
ΔΕΛΤΙΟ ΤΥΠΟΥ

‘Όταν τα λόγια δυσκολεύονται να βγουν”
ημερίδα για γονείς στη Δημόσια Κεντρική Βιβλιοθήκη της Βέροιας

Το παιδί σας μιλάει λίγο ή και καθόλου;

Καταλαβαίνει αλλά δεν μιλάει;
Μιλάει αλλά δεν το καταλαβαίνουν οι άλλοι;
Δεν επαναλαμβάνει λέξεις;

Όταν τα λόγια δυσκολεύονται να βγουν, πολλές φορές δεν αφορά μόνο τις λέξεις.
Αφορά την επικοινωνία, την ακοή, την αισθητηριακή ετοιμότητα και τη συνολική ανάπτυξη του παιδιού.
Στην ημερίδα «Όταν τα λόγια δυσκολεύονται να βγουν» θα μιλήσουμε για:
• την ανάπτυξη λόγου και ομιλίας
• τα ηλικιακά ορόσημα
• την αισθητηριακή ετοιμότητα
• την ακοή και τις συχνές ωτίτιδες
• πότε χρειάζεται αξιολόγηση
• τι μπορούν να κάνουν οι γονείς στην καθημερινότητα

Αλεξόπουλος Κωνσταντίνος – ΩΡΛ Ιατρός
Τραπεζανλή Ραφαέλα – Β. Εργοθεραπείας
Μπέκα Αθηνά – Λογοθεραπεύτρια
Γιατί κάθε παιδί έχει κάτι να πει.
Απλώς μερικές φορές χρειάζεται τον σωστό τρόπο για να το πει.

Η είσοδος είναι ΕΛΕΥΘΕΡΗ για όλους.
📍 Δημόσια Κεντρική Βιβλιοθήκη Βέροιας
📅 28/03/2026
⏰ 11.30 – 13.00

Διοργάνωση:

Κέντρο Ειδικών Θεραπειών “Ενσυναίσθηση”
website: en-synaisthisi.gr

«Επιστήμονες για μία ημέρα 2026» διαδικτυακό Masterclass για μαθητές λυκείου από τους ερευνητές του CERN και GSI για τη χρήση της Φυσικής επιστήμης πάνω στην Ιατρική Θεραπεία 28 Μαρτίου 2026
2026-03-28
Τα ερευνητικά κέντρα CERN και GSI, το Αριστοτέλειο Πανεπιστήμιο Θεσσαλονίκης, και το Γενικό Νοσοκομείο Παπαγεωργίου Θεσσαλονίκης με την υποστήριξη της Δημόσιας Κεντρικής Βιβλιοθήκης της Βέροιας, και της Περιφέρειας Κεντρικής Μακεδονίας παρουσιάζουν το Σάββατο 28 Mαρτίου 2026, ένα μοναδικό Masterclass για μαθητές Λυκείου, για τη χρήση της Φυσικής επιστήμης πάνω στην Ιατρική Θεραπεία.
Το νέο αυτό Particle Therapy Masterclass https://indico.cern.ch/e/PTMC, θα επιτρέψει στους μαθητές να συμμετέχουν σε καινοτόμες ερευνητικές μεθόδους, πάνω στην τεχνική θεραπείας σοβαρών μορφών καρκινικών όγκων, όπως αυτό γίνεται στο Γερμανικό Κέντρο Έρευνας για τον Καρκίνο DKFZ https://www.dkfz.de/ στη Χαϊδελβέργη.
Η τεχνική αυτή χρησιμοποιεί φωτόνια, πρωτόνια ή ιόντα άνθρακα σε συνδυασμό με ειδικό λογισμικό. Στο σύνδεσμο που ακολουθεί μπορείτε να δείτε ένα δείγμα της ερευνητικής εργαλειοθήκης matRad, που δείχνει τα βασικά βήματα για το σχεδιασμό θεραπείας καρκινικών όγκων https://videos.cern.ch/record/2690592
Το πρόγραμμα του ολοήμερου εργαστηρίου (Masterclass) περιλαμβάνει ένα μεγάλο εύρος ενημερωτικών δράσεων από τη βασική έρευνα που πραγματοποιείται στα ερευνητικά εργαστήρια, έως τις εφαρμογές των αποτελεσμάτων αυτών στην κοινωνία και στη θεραπεία του καρκίνου.
Το πρωί: παρουσιάσεις που περιλαμβάνουν βίντεο και εικονική επίσκεψη στο πείραμα ALICE βαρέων ιόντων στο CERN (στην ελληνική γλώσσα).
Το απόγευμα: πρακτική άσκηση, από ομάδα του ΑΠΘ και CERN.
Στις 17:00 θα διεξαχθεί κοινή βιντεοδιάσκεψη με άλλα ινστιτούτα, ειδικούς από το DKFZ / Χαϊδελβέργη και εικονική επίσκεψη στο κέντρο θεραπείας βαρέων ιόντων CNAO στην Ιταλία https://fondazionecnao.it/en/ και στο ερευνητικό κέντρο GSI της Γερμανίας https://www.gsi.de/ (στην αγγλική γλώσσα)
Το πρόγραμμα και άλλες χρήσιμες πληροφορίες θα βρείτε στο σύνδεσμο που ακολουθεί https://indico.cern.ch/event/1641437/

Ηλικίες συμμετεχόντων: 15-19
Ο αριθμός των θέσεων είναι περιορισμένος και θα τηρηθεί σειρά προτεραιότητας.
Οι ενδιαφερόμενοι μαθητές μπορούν να δηλώσουν συμμετοχή στο σύνδεσμο που ακολουθεί: https://indico.cern.ch/event/1641437/registrations/125319/
και θα ειδοποιηθούν ηλεκτρονικά για τη συμμετοχή τους, η οποία θα γίνει διαδικτυακά μέσω Zoom για την πρακτική άσκηση το απόγευμα.
ΟΙ ΠΡΩΙΝΕΣ ΟΜΙΛΙΕΣ ΘΑ ΠΡΑΓΜΑΤΟΠΟΙΗΘΟΥΝ ΜΕΣΑ ΑΠΟ ΤΟ ΚΑΝΑΛΙ ΤΗΣ ΚΕΝΤΡΙΚΗΣ ΒΙΒΛΙΟΘΗΚΗΣ ΒΕΡΟΙΑΣ ΣΤΟ YOUTUBELINK: https://www.youtube.com/user/libveria

Το Particle Therapy Masterclass, αναπτύχθηκε από το ερευνητικό κέντρο GSI, εντάσσεται στο International Physics Masterclasses https://ippog.org/imc-international-masterclasses, μια καθιερωμένη εδώ και χρόνια εκπαιδευτική δραστηριότητα προσέγγισης και ιδιαίτερα σημαντικό έργο του International Particle Physics Outreach Group, IPPOG, https://ippog.org, που διαδίδεται σε όλο τον κόσμο.

Τα διάφορα Masterclasses του προγράμματος παρουσιάζονται κάθε χρόνο σε περίπου 65 χώρες, όπως και στην Ελλαδα https://www.physics.ntua.gr/MC_2026/
με τη συμμετοχή 300 ερευνητικών – επιστημονικών κέντρων και το παρακολουθούν περίπου 15.000 μαθητές.
Πιστοποιητικό παρακολούθησης θα δοθεί στους μαθητές που θα παρακολουθήσουν το πρόγραμμα και θα παραδώσουν τουλάχιστον μια από τις ασκήσεις της απογευματινής συνεδρίας.
Επιστημονικά υπεύθυνη της δράσης είναι η κα Γιώτα Φωκά,
Φυσικός- Ερευνήτρια GSI και CERN

Εργαστήριο Εκπαίδευσης Βιβλιοθηκονόμων και Πολιτών στον Πληροφοριακό Γραμματισμό, τον Γραμματισμό των Μέσων, την Αντιμετώπιση της Παραπληροφόρησης και την Παιχνιδοποίηση
2026-03-27 12:30 - 14:30
Η Δημόσια Κεντρική Βιβλιοθήκη της Βέροιας με την επιστημονική ευθύνη του Εργαστηρίου ΜεταΔΕΔΟΜΕΝΩΝ του Τμήματος Βιβλιοθηκονομίας, Αρχειονομίας και Συστημάτων Πληροφόρησης του Διεθνούς Πανεπιστημίου της Ελλάδος, στο πλαίσιο του ευρωπαϊκού έργου NEDLib διοργανώνει Εργαστήριο Εκπαίδευσης Βιβλιοθηκονόμων και Πολιτών στον Πληροφοριακό Γραμματισμό, τον Γραμματισμό των Μέσων, την Αντιμετώπιση της Παραπληροφόρησης και την Παιχνιδοποίηση

Ημέρα: Παρασκευή 27/03/2026
Τοποθεσία: Δημόσια Κεντρική Βιβλιοθήκη Βέροιας
Ώρα: 12.30

Ομιλητές:
Ασπασία Τασιοπούλου, Βιβλιοθηκονόμος Δημόσιας Κεντρικής Βιβλιοθήκης Βέροιας
Ελένη Φίλη, Ερευνήτρια του Εργαστηρίου ΜεταΔΕΔΟΜΕΝΩΝ του Τμήματος Βιβλιοθηκονομίας, Αρχειονομίας και Συστημάτων Πληροφόρησης του Διεθνούς Πανεπιστημίου της Ελλάδος.
Εμμανουήλ Γαρουφάλλου, Καθηγητής Τμήματος Βιβλιοθηκονομίας, Αρχειονομίας και Συστημάτων Πληροφόρησης του Διεθνούς Πανεπιστημίου της Ελλάδος, Διευθυντής του Εργαστηρίου ΜεταΔΕΔΟΜΕΝΩΝ.

Στο πλαίσιο του ευρωπαϊκού έργου NEDLib, αναπτύχθηκε ένα ολοκληρωμένο εκπαιδευτικό πρόγραμμα για την ενίσχυση των γνώσεων και δεξιοτήτων των βιβλιοθηκονόμων, των εκπαιδευτικών και των πολιτών σε θέματα πληροφοριακού και ψηφιακού γραμματισμού. Το πρόγραμμα βασίζεται στη δημιουργία τεσσάρων εξειδικευμένων εγχειριδίων και στην ανάπτυξη πρακτικών δραστηριοτήτων, τα οποία στοχεύουν στην υποστήριξη των βιβλιοθηκών ως χώρων μάθησης, ενημέρωσης και ενίσχυσης της κριτικής σκέψης των πολιτών. Το εκπαιδευτικό υλικό διατίθεται σε ελεύθερη πρόσβαση, ώστε να μπορεί να αξιοποιηθεί από επαγγελματίες των βιβλιοθηκών και της εκπαίδευσης για την οργάνωση αντίστοιχων δράσεων και εκπαιδευτικών προγραμμάτων και χωρίζεται σε τέσσερις ενότητες:
1η ενότητα: Πληροφοριακός Γραμματισμός: παρουσίαση του σχετικού εγχειριδίου που εστιάζει στις δεξιότητες αναζήτησης, αξιολόγησης και ορθής χρήσης της πληροφορίας. Οι βιβλιοθηκονόμοι, εκπαιδευτικοί και πολίτες γνωρίζουν εργαλεία και μεθόδους που μπορούν να βοηθήσουν τους χρήστες να εντοπίζουν αξιόπιστες πηγές και να αναπτύσσουν κριτική στάση απέναντι στον μεγάλο όγκο πληροφοριών που κυκλοφορεί στο διαδίκτυο.
2η ενότητα: Γραμματισμός των Μέσων και Ψηφιακός Γραμματισμός: εδώ εξετάζεται ο τρόπος λειτουργίας των μέσων ενημέρωσης, η δομή και η ιδιοκτησία τους, καθώς και οι δεξιότητες που απαιτούνται για την κατανόηση και την υπεύθυνη χρήση του ψηφιακού περιεχομένου. Μέσα από πρακτικές δραστηριότητες, οι συμμετέχοντες εξοικειώνονται με την ανάλυση μηνυμάτων των μέσων, την αναγνώριση προκαταλήψεων και την υπεύθυνη χρήση των ψηφιακών πλατφορμών.
3η ενότητα: Παραπληροφόρηση και τις Ψευδείς Ειδήσεις: στο αντίστοιχο εγχειρίδιο αναλύονται τα φαινόμενα της παραπληροφόρησης, της χειραγώγησης της πληροφορίας και των σύγχρονων μορφών ψηφιακής παραπλάνησης. Οι εκπαιδευόμενοι ενημερώνονται για τρόπους ελέγχου της αξιοπιστίας μιας πληροφορίας, για τη διασταύρωση πηγών και για την αναγνώριση ειδήσεων που ενδέχεται να είναι παραπλανητικές ή ανακριβείς.
4η ενότητα: Παιχνιδοποίηση (Gamification): το σχετικό εγχειρίδιο προτείνει τρόπους αξιοποίησης παιχνιδιών και διαδραστικών δραστηριοτήτων στην εκπαιδευτική διαδικασία. Μέσα από παραδείγματα και πρακτικές ασκήσεις, οι εκπαιδευόμενοι μαθαίνουν πώς μπορούν να οργανώνουν δραστηριότητες στις βιβλιοθήκες που ενισχύουν τη συμμετοχή των χρηστών και διευκολύνουν τη μάθηση μέσα από την εμπειρία.
Συνολικά, το πρόγραμμα εκπαίδευσης συνδυάζει τη θεωρητική παρουσίαση των τεσσάρων εγχειριδίων με την εφαρμογή πρακτικών δραστηριοτήτων, δίνοντας στους βιβλιοθηκονόμους, στους εκπαιδευτικούς και στους πολίτες τη δυνατότητα να οργανώνουν εκπαιδευτικές δράσεις σε βιβλιοθήκες, σχολεία και κέντρα διά βίου μάθησης και να συμβάλλουν στην ενίσχυση της πληροφοριακής και ψηφιακής παιδείας.

Δηλώστε έγκαιρα συμμετοχή στο σύνδεσμο που ακολουθεί:
https://forms.office.com/e/C5NdzxfJVT?origin=lprLink
Οι συμμετέχοντες θα λάβουν βεβαίωση παρακολούθησης

Ο κώδικας του ταύρου της Μάλαγα
2026-03-23 18:30 - 19:30
Εμπνεόμαστε από τον φανταστικό κόσμο του Πάμπλο Πικάσο και ανακαλύπτουμε τον μυστικό κώδικα του “παράξενου ταύρου”!
Για παιδιά 7-11 ετών. Στα Μαγικά κουτιά.

Παρουσίαση της μουσικής έκδοσης «Όλα τα Περπάτησα – Μουσικές των Ημαθιώτικων Πιερίων» του Δημήτρη Τσιγγενόπουλου
2026-03-23 18:00 - 19:30
Η Δημόσια Κεντρική Βιβλιοθήκη της Βέροιας σας προσκαλεί στην παρουσίαση της μουσικής έκδοσης «Όλα τα Περπάτησα – Μουσικές των Ημαθιώτικων Πιερίων» του ερευνητή και μουσικού Δημήτρη Τσιγγενόπουλου.
Η εκδήλωση θα πραγματοποιηθεί τη Δευτέρα 23 Μαρτίου 2026 και ώρα 18:00, στην αίθουσα εκδηλώσεων της Δημόσιας Κεντρικής Βιβλιοθήκης Βέροιας (Έλλης 8, 2ος όροφος).
Η έκδοση αποτελεί μια σημαντική καταγραφή και ανάδειξη της μουσικής παράδοσης των Πιερίων της Ημαθίας, συγκεντρώνοντας παραδοσιακούς σκοπούς και τραγούδια της περιοχής, συμβάλλοντας ουσιαστικά στη διατήρηση και διάδοση της τοπικής πολιτιστικής κληρονομιάς.
Για το έργο θα μιλήσουν:

Γιώργης Μελίκης, δημοσιογράφος και ερευνητής λαϊκού πολιτισμού
Αθανάσιος Σταυρίδης, χοροδιδάσκαλος και ερευνητής λαϊκού πολιτισμού

Τη συζήτηση θα συντονίσει η Ελένη Αναγνώστου, μουσικός και υπεύθυνη σχολικών χορωδιών.
Στο πλαίσιο της εκδήλωσης θα παρουσιαστούν ζωντανά παραδοσιακοί σκοποί και τραγούδια της περιοχής, από τους μουσικούς Ευάγγελο, Βασίλειο και Γεώργιο Γκουτζιλίκα, καθώς και την Βαΐνα-Αγγελίνα Παπαγεωργοπούλου.
Την ημέρα της εκδήλωσης θα υπάρχει δυνατότητα προμήθειας του CD στον χώρο της παρουσίασης.
Η εκδήλωση είναι ανοιχτή στο κοινό.
Live Streaming URL
https://new.diavlos.grnet.gr/el/room/5065/event/7920

Ο κρυφός ρυθμός της Αλάμπρα
2026-03-23 17:00 - 18:00
Μέσα στα περίτεχνα μοτίβα του παλατιού της Αλάμπρα, κρύβεται ένας μυστικός ρυθμός που μας καλεί να τον δημιουργήσουμε.
Για παιδιά 5-6 ετών. Με προεγγραφή . Στα Μαγικά κουτιά.

«Τα γενέθλια του μπαμπά»: το νέο μυθιστόρημα του Ι.Ν. Δεσύπρη παρουσιάζεται στη Βέροια
2026-03-21 12:00
Η Δημόσια Κεντρική Βιβλιοθήκη Βέροιας, το βιβλιοπωλείο «Ηλιοτρόπιο» και η Άμμων Εκδοτική διοργανώνουν την επίσημη παρουσίαση του νέου βιβλίου του συγγραφέα Ι.Ν. Δεσύπρη με τίτλο «Τα γενέθλια του μπαμπά».
Η εκδήλωση θα πραγματοποιηθεί το Σάββατο 21 Μαρτίου 2026, στις 12:00 το μεσημέρι, στην αίθουσα εκδηλώσεων της Δημόσιας Κεντρικής Βιβλιοθήκης Βέροιας (Έλλης 8).
Το νέο μυθιστόρημα του Ι.Ν. Δεσύπρη κινείται στον χώρο της υπαρξιακής λογοτεχνίας και εστιάζει στην ανθρώπινη αγωνία απέναντι στον χρόνο, τη μοναξιά και τη συνειδητοποίηση της ηλικίας.
Την ημέρα των γενεθλίων του, ο κεντρικός ήρωας έρχεται αντιμέτωπος με ερωτήματα που συχνά παραμένουν αναπάντητα: είναι απλώς η φυσική ροή του χρόνου ή η αίσθηση του μη αναστρέψιμου γήρατος; Μέσα σε μια ατμόσφαιρα φορτισμένη με άγχος και υπαρξιακή αναζήτηση, το περιβάλλον του επιχειρεί να τον αιφνιδιάσει ευχάριστα με μια μικρή έκπληξη. Ωστόσο, η ίδια η ζωή φαίνεται να επιφυλάσσει απρόβλεπτες ανατροπές.
Πρόκειται για ένα αισιόδοξο, κοινωνικό και ερωτικό μυθιστόρημα που εμβαθύνει στην ψυχοσύνθεση των «μπαμπάδων κάποιας ηλικίας», αναδεικνύοντας την ανάγκη για επικοινωνία, συντροφικότητα και νέες αρχές.
Για το βιβλίο θα μιλήσουν:

Φυλλιώ Κατσαβουνίδου, Αρχιτέκτων Μηχανικός
• Νίκος Βουδούρης, Δημοσιογράφος
• Ι.Ν. Δεσύπρης, Συγγραφέας

Λίγα λόγια για τον συγγραφέα
Ο Ι. Ν. Δεσύπρης γεννήθηκε το 1952 στον Πειραιά. Σπούδασε Χημικός Μηχανικός και πραγματοποίησε διδακτορικές σπουδές στον τομέα των καυσίμων και της ενέργειας. Έχει ζήσει και εργαστεί στη Βρετανία, τη Γερμανία, την Ολλανδία και σε χώρες της Νοτιοανατολικής Ευρώπης, ενώ έχει επισκεφθεί πολλές ακόμη χώρες.
Τα τελευταία χρόνια ζει και εργάζεται στην Αθήνα. Κατά καιρούς δημοσιεύει ιστορίες και ποιήματα, εμπνευσμένα από διαφορετικούς τόπους, χρόνους και εμπειρίες ζωής. Στο νεανικό παρελθόν του έχει δημοσιεύσει έργα είτε με το όνομα Γιάννης Δεσύπρης είτε με το ψευδώνυμο Γιάννης Θαλασσινός.

SLAM POETRY ΣΤΗ ΒΕΡΟΙΑ
2026-03-20 10:00 - 12:00
Ας αφήσουμε τους ποιητές και τις ποιήτριες
μέσα μας να μιλήσουν στον έξω κόσμο.

Κάθε χρόνο στις 21 Μαρτίου φορείς και συλλογικότητες
οργανώνουν εκδηλώσεις για να τιμήσουν
την Παγκόσμια Ημέρα Ποίησης.
Στο πλαίσιο αυτών των εορτασμών
η Δημόσια Κεντρική Βιβλιοθήκη Βέροιας
και η Εφορεία Αρχαιοτήτων Ημαθίας
διοργανώνουμε για τρίτη χρονιά
μια δράση αφιερωμένη στην Slam Poetry,
τη σύγχρονη δυναμική προφορική ποίηση.
Καλούμε το εφηβικό μας κοινό να εκφραστεί ποιητικά
και να ερμηνεύσει προφορικά
ιδέες, προβληματισμούς, όνειρα και πάθη.

Η δράση απευθύνεται στην σχολική κοινότητα
Δευτεροβάθμιας Εκπαίδευσης Ημαθίας
και θα πραγματοποιηθεί στις 20.03.26 στις 10:00
στο Αρχαιολογικό Μουσείο Βέροιας.

Δηλώστε έγκαιρα συμμετοχή συμπληρώνοντας τη φόρμα
στον παρακάτω σύνδεσμο:
https://forms.office.com/e/xikHwCbuas?origin=lprLink

ΒΙΟΓΡΑΦΙΕΣ 4 + 1 ΓΥΝΑΙΚΕΣ
2026-03-18 17:00 - 21:00
Ο Σύλλογος Κοινωνικής Παρέμβασης «ΕΡΑΣΜΟΣ», στο πλαίσιο της ΠΑΓΚΟΣΜΙΑΣ ΗΜΕΡΑΣ της ΓΥΝΑΙΚΑΣ τον μήνα Μάρτιο, μεταξύ άλλων, οργανώνει την 1η ΣΥΝΑΝΤΗΣΗ VIDEO ART FEST στη Βέροια και παρουσιάζει τις εργασίες 4 + 1 γυναικών με γενικό τίτλο «ΒΙΟΓΡΑΦΙΕΣ 4+1 ΓΥΝΑΙΚΕΣ».
Τέσσερεις (4) γυναίκες, που κατοικοεδρεύουν , Άννη Καλτσίδου και Στέλλα Κολυβοπούλου στη Θεσσαλονίκη, Γεωργία Λαλέ στη Ν.Υ., Μαρία Σαλουβάρδου στο Βερολίνο και μία (1)στην πόλη μας Κατερίνα Αναστασίου, συναντιούνται στη Βέροια και «συν πράττουν» με σκοπό να κινητοποιήσουν μέσω του έργου τους το συναίσθημα και να ευαισθητοποιήσουν τον θεατή σε θέματα «ταμπού» που απασχολούν έντονα τον κόσμο μας και άπτονται μιας ειδικής αντιμετώπισης όχι μόνο από τους φορείς αλλά και από την ίδια την κοινωνία καθώς οι άνθρωποι αποσιωπούμε ζητήματα που μπορεί να μας κάνουν να νιώσουμε ευάλωτοι ή να προκαλέσουμε αρνητικές αντιδράσεις από το περιβάλλον μας.
Ο «ΕΡΑΣΜΟΣ», λειτουργεί ως πλατφόρμα διαλόγου, σπάζοντας την απομόνωση και ενισχύοντας τη συλλογική δράση καθώς πιστεύουμε πως οι κοινωνίες δύναται να αλλάζουν μόνο μέσα από εκπαίδευση και γνώση. Η Τέχνη έρχεται να συνεπικουρήσει ακριβώς σε αυτό, να γίνει καταφύγιο αλλά και να υποψιάσει, να ευαισθητοποιήσει τον θεατή προσφέροντας ένα ακόμα παράθυρο στη σκέψη και στη ψυχή.
Η δράση «ΒΙΟΓΡΑΦΙΕΣ 4+1 ΓΥΝΑΙΚΕΣ» φιλοξενείται σε διαφορετικά σημεία της πόλης ταυτόχρονα και λειτουργεί ως ένας αστικός ιστός που μεταμορφώνει και αναζωογονεί το δημόσιο χώρο, μας συνδέει με τον Πολιτισμό, τον Χρόνο και τον Χώρο και μας προσφέρει μια σειρά από κοινωνικά, πολιτισμικά και ψυχολογικά οφέλη.
Μπορούμε να χαρακτηρίσουμε το δρώμενο «ως ανάβαση αυτογνωσίας», καθώς μας καλεί σε ένα οδοιπορικό τέχνης, σηματοδοτώντας μια βιωματική περιηγητική εμπειρία μέσα στον κόσμο της δημιουργίας και παράλληλα μετατρέπει την πόλη σε ζωντανή σκηνή αναδεικνύοντας τις δυνατότητες του δημόσιου χώρου ως τόπου συνάντησης και όχι μόνο διέλευσης.
Το Δημαρχείο της πόλης, το Λύκειο Ελληνίδων Βέροιας, η Δημόσια Κεντρική Βιβλιοθήκη και το Υπόγειο παρκινγκ στην Πλατεία Δημαρχείου, εμβληματικοί-ιστορικοί χώροι, τοπωνύμια διαφορετικής σημασίας και συναισθηματικής φόρτισης, φιλοξενούν τις δράσεις, το έργο των 4+1 γυναικών και γίνονται το ιδανικό σκηνικό για να ειπωθούν οι ιστορίες τους, οι ιστορίες μας.
1η ΣΥΝΑΝΤΗΣΗ VIDEO ART FEST – ΒΕΡΟΙΑ 2026 «ΒΙΟΓΡΑΦΙΕΣ 4+1 ΓΥΝΑΙΚΕΣ»
Εγκαίνια: Τετάρτη 18 ΜΑΡΤΙΟΥ 2026, Ω: 17:00 – 21:00
Διάρκεια: 18 – 26 .03.2026
Συμμετέχουν οι:

Κατερίνα Αναστασίου: Υπόγειο παρκινγκ – Πλατεία Δημαρχείου
Άννη Καλτσίδου: φουαγέ Δημαρχείου
Στέλλα Κολυβοπούλου: Δημόσια Κεντρική Βιβλιοθήκη Βέροιας
Γεωργία Λαλέ: Πλατεία Δημαρχείου
Μαρία Σαλουβάρδου: Λύκειο Ελληνίδων Βέροιας

Δείτε το Δελτίο Τύπου

Αποστολή: Τrencadis (Το μωσαϊκό των χρωμάτων)
2026-03-16 18:30 - 19:30
Μικρά ακανόνιστα κομμάτια κρύβουν μια ιστορία που περιμένει να ξαναγεννηθεί!
Για παιδιά 7-11 ετών. Με προεγγραφή. Στα Μαγικά κουτιά.

Η σιωπηλή φρουρός του πάρκου Γκουέλ
2026-03-16 17:00 - 18:00
Ανακαλύπτουμε ένα μυστικό καλά φυλαγμένο, για τους πιο περίεργους εξερευνητές και δίνουμε μορφή στο μυστηριώδες πλάσμα..!
Για παιδιά 5-6 ετών. Με προεγγραφή. Στα Μαγικά κουτιά.

Η δύναμη του «Όχι» – τα όρια στην εποχή των οθονών: ημερίδα για γονείς και εκπαιδευτικούς στη Δημόσια Κεντρική Βιβλιοθήκη της Βέροιας
2026-03-14 11:30 - 13:00
Στη σύγχρονη καθημερινότητα, οι οθόνες έχουν γίνει αναπόσπαστο μέρος της ζωής των παιδιών.
Κι όμως, πολλοί γονείς αναρωτιούνται:

Πόση ώρα μπροστά σε οθόνη είναι τελικά ασφαλής;
Γιατί το παιδί θυμώνει τόσο όταν του λέμε «όχι»;
Πώς μπορούμε να θέσουμε όρια χωρίς συνεχείς συγκρούσεις;
Ποιος είναι ο ρόλος των οθονών στην ανάπτυξη και στη συμπεριφορά των παιδιών;

Η ημερίδα «Δύναμη του Όχι – Τα όρια στην εποχή των οθονών» έρχεται να ανοίξει έναν ουσιαστικό διάλογο γύρω από τη χρήση των οθονών και τη σημασία των ορίων στην ανάπτυξη των παιδιών.

Το θέμα θα αναπτύξουν οι:
Κουτσογιάννης Ευστάθιος – Παιδίατρος
Γεωργουλά Δήμητρα – Ψυχολόγος
Μελιόπουλος Μιλτιάδης – κοινωνικός λειτουργός
Σας προσκαλούμε σε μια ανοιχτή συζήτηση για το πώς μπορούμε να στηρίξουμε τα παιδιά μας, θέτοντας όρια με σεβασμό, συνέπεια και αγάπη.
Η είσοδος είναι ΕΛΕΥΘΕΡΗ για όλους.
📍 Δημόσια Κεντρική Βιβλιοθήκη Βέροιας
📅 14/03/2026
⏰ 11.30 – 13.00

Διοργάνωση : Κέντρο Ειδικών Θεραπειών ΕΝΣΥΝΑΙΣΘΗΣΗ
https://en-synaisthisi.gr/

ΠΑΡΟΥΣΙΑΣΗ ΒΙΒΛΙΟΥ ΣΤΗ ΔΗΜΟΣΙΑ ΚΕΝΤΡΙΚΗ ΒΙΒΛΙΟΘΗΚΗ ΒΕΡΟΙΑΣ «Η ΣΦΑΓΗ ΤΗΣ ΚΕΦΑΛΟΝΙΑΣ ΚΑΙ Ο ΕΦΤΑΨΥΧΟΣ ΙΤΑΛΟΣ» | ΣΤΑΥΡΟΣ ΤΖΙΜΑΣ - ΜΑΡΙΝΑ ΓΟΥΣΙΑ ΕΚΔΟΣΕΙΣ ΕΠΙΚΕΝΤΡΟ
2026-03-09 18:00 - 19:30
Οι εκδόσεις Επίκεντρο και η Δημόσια Κεντρική Βιβλιοθήκη Βέροιας διοργανώνουν τη Δευτέρα 9 Μαρτίου, στις 6:00 μ.μ., παρουσίαση του βιβλίου των Σταύρου Τζίμα και Μαρίνας Γούσια, Η Σφαγή της Κεφαλονιάς και ο εφτάψυχος Ιταλός, στη Δημόσια Κεντρική Βιβλιοθήκη Βέροιας (Έλλης 8, Βέροια).
Για τo βιβλίο θα μιλήσουν οι:

Κώστας Ασλάνογλου, δημοσιογράφος
Χαρούλα Ουσουλτζόγλου, δημοσιογράφος & πρώην Δήμαρχος Βέροιας
Γιάννης Ναζλίδης, ζωγράφος, ποιητής

και οι συγγραφείς του βιβλίου

Σταύρος Τζίμας, δημοσιογράφος, διευθυντής ΑΠΕ-ΜΠΕ
Μαρίνα Γούσια, αρχιτέκτονας.

Τη συζήτηση θα συντονίσει ο δημοσιογράφος Νίκος Βουδούρης.

Λίγα λόγια για το βιβλίο
…Έβλεπε την κάνη του όπλου του Γερμανού, ελάχιστα εκατοστά από το πρόσωπό του, να τον σημαδεύει και άκουγε τους άλλους που ήταν μαζί του να του φωνάζουν: «Σκότωσέ τον, τι τον κοιτάζεις;» Γύρω τους γινόταν χαλασμός. Οι επίλεκτες δυνάμεις των Γερμανών δεν έπιαναν αιχμαλώτους Ιταλούς, τους σκότωναν επιτόπου. Αυτή ήταν η διαταγή. Εκείνος όμως δίσταζε, γιατί;
Ήταν Σεπτέμβριος του 1943 και η σφαγή των ανδρών της ιταλικής Μεραρχίας Άκουι στην Κεφαλονιά, βρισκόταν σε εξέλιξη.
Το αίμα έτρεχε ποτάμι στις πλαγιές.
«Μάνα μου, πάει, τελείωσαν όλα», είπα μέσα μου και έκλεισα τα μάτια… Όμως το λάδι στο καντήλι του λοχία Μπρούνο Μπερτόλντι δεν είχε σωθεί…
Τι ακριβώς συνέβη;
Μια απίστευτη ιστορία που ξεκίνησε από τον ορεινό όγκο της Κεφαλονιάς και εξελίχθηκε στα γκουλάγκ του Στάλιν στη Σιβηρία, όπως μας την περιέγραψε ο ίδιος, στο Μπολτσάνο της Βόρειας Ιταλίας, όπου διανύει σήμερα ακάθεκτος το εκατοστό έβδομο έτος της ηλικίας του..
Λίγα λόγια για τους συγγραφείς
Ο Σταύρος Τζίμας γεννήθηκε στον Αυλότοπο Σουλίου Θεσπρωτίας και είναι απόφοιτος του Πανεπιστημίου Μακεδονίας. Εργάστηκε στις εφημερίδας ΝΕΑ, ΒΗΜΑ, ΠΟΝΤΙΚΙ και υπήρξε συνεργάτης της σουηδικής ραδιοφωνίας. Σήμερα είναι επικεφαλής της Διεύθυνσης Μακεδονίας του Αθηναϊκού-Μακεδονικού Πρακτορείου Ειδήσεων και αρθρογραφεί στην εφημερίδα ΚΑΘΗΜΕΡΙΝΗ. Το βιβλίο που κρατάτε στα χέρια σας είναι το τέταρτο του συγγραφέα.
Η Mαρίνα Γούσια γεννήθηκε στα Ιωάννινα το 1984 και μεγάλωσε στη Θεσσαλονίκη, όπου και σπούδασε Αρχιτεκτονική στο ΑΠΘ. Από το 2010 ζει και εργάζεται στην Ιταλία.

Εκδήλωση για το έργο του Θανάση Μαρκόπουλου στη Δημόσια Βιβλιοθήκη της Βέροιας
2026-03-07 12:00 - 14:00
Ο Σύνδεσμος Φιλολόγων Ν. Ημαθίας, η Δημόσια Κεντρική Βιβλιοθήκη Βέροιας, οι Εκδόσεις Μελάνι, το περιοδικό Κοράλλι και το βιβλιοπωλείο Ηλιοτρόπιο παρουσιάζουν τις παρεμβάσεις αιθεροβάμονος του Θανάση Μαρκόπουλου
Ο πηλός και το κανάτι και το αφιέρωμα στον ίδιο του περιοδικού Κοράλλι
το Σάββατο 7 Μαρτίου 2026, στις 12 το μεσημέρι, στη Δημόσια Κεντρική Βιβλιοθήκη της Βέροιας.

Ομιλητές θα είναι
η ποιήτρια και κριτικός Άννα Αφεντουλίδου,
ο κριτικός και γραμματολόγος Αλέξης Ζήρας και
ο συγγραφέας Κώστας Χατζηαντωνίου, διευθυντής του περιοδικού,
ενώ την εκδήλωση θα συντονίσει η πρόεδρος του Συνδέσμου Φιλολόγων Δέσποινα Καρυπίδου.

ΕΡΓΟΒΙΟΓΡΑΦΙΚΟ ΣΗΜΕΙΩΜΑ
Ο Θανάσης Μαρκόπουλος γεννήθηκε το 1951 στα Κρανίδια της Κοζάνης. Σπούδασε Αρχαία Ελληνική και Νεοελληνική Φιλολογία στο Αριστοτέλειο Πανεπιστήμιο Θεσσαλονίκης και έκανε τις μεταπτυχιακές και τις διδακτορικές του σπουδές στο ίδιο Πανεπιστήμιο.
Τα ιδιαίτερα ενδιαφέροντά του εστιάζονται στην ποίηση και τη μελέτη της μεταπολεμικής ελληνικής λογοτεχνίας. Ποιήματα και δοκιμιακά του κείμενα, κριτικά και φιλολογικά, δημοσιεύτηκαν κατά καιρούς σε εφημερίδες και περιοδικά, έντυπα και διαδικτυακά.
Έχει εκδώσει εννέα συλλογές ποιημάτων, άλλες τόσες δοκιμίων και τρεις μελέτες.
Τελευταία ποιητική συλλογή: Βροχές Βερμίου, Μελάνι, 2022.
Τελευταία έκδοση με δοκιμιακά σχόλια της επικαιρότητας:
Ο πηλός και το κανάτι. Παρεμβάσεις αιθεροβάμονος, Μελάνι, 2024

https://new.diavlos.grnet.gr/el/room/5065/event/7779

Υπόθεση: καρναβάλι
2026-02-21 11:30 - 12:30
Ο μυστικός φάκελος φτάνει, τα στοιχεία μπαίνουν στη σειρά.. θα προλάβουμε να λύσουμε το μυστήριο εγκαίρως ενώ μας πιέζει ο χρόνος; Για παιδιά 6-10 ετών. Με προεγγραφή. Στα Μαγικά Κουτιά.

Μυστήριο στον χορό των μεταμφιεσμένων
2026-02-21 10:00 - 11:00
Σε ένα χορό που όλοι είναι μασκαρεμένοι.. καλούμαστε να εντοπίσουμε τον ύποπτο… Θα τα καταφέρουμε; Για παιδιά 6-10 ετών. Με προεγγραφή. Στα Μαγικά Κουτιά.

LEGO Μάσκες σε Κίνηση 2
2026-02-18 18:30 - 19:45
Τι συμβαίνει όταν μια μάσκα LEGO βρεθεί στο καρναβάλι της Βενετίας; Για παιδιά 7-11 ετών. Με προεγγραφή στο Maker Space.
